Document ID: /roh_data/filtered/fineweb-2-filterrobots_roh.jsonl.gz/20884

Suenter 8 dis e 630 kilometers cun pli che 16'000 meters d'autezza gudognan ils dus Svizzers Nino Schurter e Lars Forster cleramain la cursa Cape Epic en l'Africa dal Sid. Els distanzieschan ils segunds – il Tudestg Manuel Fumic ed il Brasilian Henrique Avancini - per 8 minutas.
Per Nino Schurter è quai gia la segunda victoria dal Cape Epic suenter sia victoria surprendenta il 2017 – lezza giada era el sa participà a la cursa ensemen cun Mathias Stirnemann.
Cun Urs Huber ha in ulteriur Svizzer manchentà per pauc il podest. Ensemen cun il Tudestg Simon Stjebjahn è il Bernais daventà quart – suenter il dus Talians Damiano Ferraro e Samuele Porro.
RR novitads 12:00